Tangaere-Manuel CushlaCUSHLA TANGAERE-MANUEL (Labour—Ikaroa-Rāwhiti): Tēnā koe e te Māngai otirā tēnā rawa atu tātou katoa kua huihui mai i tēnei pō. Nōku te whiwhi e te Māngai o te Whare ki te tū ki te tautoko i tēnei pire arā te Pire Whakataunga Kerēme a Ngāti Paoa. Tēnei te mihi atu ki a koutou ngā uri o Ngāti Paoa kua tae mai i tēnei ahiahi. Kua tae mai ā-tinana ā rātou kua tae mai ā-wairua kia tau tonu tēnei waka ki uta mō koutou otirā mō ō koutou uri whakatipu. Tēnei te wīwī Nāti e tangi atu nei ki a koutou Ngāti Paoa. Ko mātou o Ngāti Porou ka noho ki rō puihi arā tino isolated. I runga i tērā kāre i raupatungia ō mātou whenua. Kei a mātou tonu ō mātou whenua ahakoa e kī ana i te kōti kei a mātou tonu ō mātou whenua. Ko te take o taku tangi ki a koutou me pēhea te Māori ka tū hei tangata whenua mēnā kāre e taea te tū ki runga i tōu ake whenua? Nā reira me whakatika ka tika. Me pēhea te tangata whenua e taea te karanga ki tana wai mēnā kua tangohia ngā wai i tō koutou whenua? Kei te tangi te ngākau ki a koutou ki a rātou kua wehe atu ā ko te tūmanako kia whakatika ka tika mō ngā uri whakatipu. Heoi anō rā kua oti i aku hoa o roto o te Whare nei ngā mihi nā reira ko tāku te mihi hoki ki ngā Minita nā rātou tēnei pire i kawe i roto i tēnei Whare arā ko Finlayson tērā ko Little tēnei hoki te mihi atu ki a Paul Goldsmith nāna i kawe kia whakawhiti whakaaro tātou i te rā tonu nei. I rongo mātou ki te tango te whenua i te tangata ehara ko te whenua anake ka tangohia. Ka tangohia te reo ka tangohia ngā tikanga ka tangohia hoki te hononga o te tangata ki tōna whenua. Ā i runga i tērā kua kite mātou te maha o ngā Māori kua ngaro i tēnei ao. Ka noho ngoikore ana kāore te nuinga e kite i te hononga engari kei reira tonu te hononga. Ki te tangohia te whenua ka ngaro te Māori. Nā te mea ko te whenua ko mātou ko ngā wai ko mātou tonu. Ko Papatūānuku ko Ranginui tērā. Nā reira me whakatika i ngā hē o te Karauna ka tika. Me whakatika te mana o te wai ka tika. Me whakatika kia whai kāinga ngā mokopuna a Ngāti Paoa ka tika kia taea rātou ki te tū ki te whakahua i tō rātou reo i runga i tō rātou ake whenua ki te whakamahi i ā rātou tikanga i runga i ō rātou ake marae ki te whai mana rātou hei mana whenua o Ngāti Paoa. E te Māngai o te Whare kāre au e pīrangi kia tōroangia ēnei kōrero. Kua roa nei a Ngāti Paoa e whawhai ana e tatari ana kia whakatika i ngā hē o te Karauna. Nā reira kāre e pīrangi kia tōroangia kua roa nei te wā tae noa ki tēnei wā. Ko tāku he mihi atu anō ki a koutou o Ngāti Paoa i tae ā-tinana mai koutou i whawhai mō tō koutou iwi. He mihi hoki ki a rātou kua wehe rātou kāre e kore kua tae ā-wairua mai i tēnei rā. He mihi hoki ki ngā uri whakatipu o Ngāti Paoa nā te mea ko rātou ngā tamariki mokopuna e whakarongo mai ana e mātakitaki mai ana i tēnei ahiahi ka puta i a rātou ngā hua ā koutou mā i whawhai mā rātou kia taea e rātou te tū i runga i ō koutou whenua ki te taha o ō koutou moana ō koutou awa te whakahua i ō koutou tikanga i roto i tō koutou ake reo. Hei whakakapi he mihi hoki ki te komiti arā kei te kite atu au i a koe Tiamana Dan koutou i whakaae i tēnei pire. Nā reira i runga i ngā mihi kua oti i a au nōku te hōnore e te Māngai o te Whare ki te whakaae i tēnei pire. Tēnā tātou.[Thank you Speaker indeed greetings to all of us who have assembled here this evening. It is my good fortune to stand in support of this bill the Ngāti Paoa Claims Settlement Bill. This is also an acknowledgement of you the descendants of Ngāti Paoa who have arrived here this evening. Those who have come in person and also those who have come in spirit so that this canoe makes landfall for you indeed for your flourishing descendants. Here is a true blue Ngāti Porou that grieves for you Ngāti Paoa. Us in Ngāti Porou we live in the bush so we are very isolated. And because of that our lands were not confiscated. We remain in possession of our land even though the court is full we are still in possession of our lands. The reason that I grieve for you is: how can a Māori stand as tangata whenua if you are unable to stand on your own land? So that must be corrected. How can the people of the land call to their water if the water has been removed from your land? My heart cries for you for those who have passed away and my hope is that this should be corrected for the growing descendants. However my colleagues in this House have already made the necessary acknowledgements so I will acknowledge the Ministers responsible for carrying this bill through this House; that is Finlayson Little and I would also like to acknowledge Paul Goldsmith who brought it here so that we could exchange ideas this very day. We have heard that if you take the land away from someone it is not only the land that is taken. The language is taken customary practices are taken and the connection that the person has with their land is also taken. And due to that we have seen many Māori that are lost in this world. They remain listless the majority don't see the connection but the connection is still present. If the land is taken the Māori people are lost. Because we are the land we are the very waters. That is Papatūānuku and Ranginui. So the mistakes of the Crown must be corrected. The power of water must be corrected. It must be corrected so that the grandchildren of Ngāti Paoa will have a home so that they can stand and express their language on their own land to enact their customary practices on their own marae so that they have their own power as the terrestrial authority of Ngāti Paoa. I don't want to drag out these comments. Ngāti Paoa have been fighting for a long time and waiting for a long time for the mistakes of the Crown to be corrected. So I don't want to drag this out it's been a long time up until now. What I'd like to do is again acknowledge those who have passed on those who have without a doubt come here in spirit today. I also acknowledge the growing descendants of Ngāti Paoa because they are the children and grandchildren that are listening that are watching this evening and the prosperity that you fought for on their behalf will come to them so that they may stand on your lands beside your oceans your rivers and to express your customary practices in your own language. To conclude I also acknowledge the committee; I see you Chairperson Dan and all of you that approved this bill. And so with regard to the acknowledgments that I have made it is my honourto support this bill. Greetings to all of us.]